Publication: Magyar Közlöny
Issue: MK-2011-128 (Year: 2011, Number: 128)
Era: contemporary
Section: 2011. évi CXLIV. törvény
Paragraph Index: 720

(2) Tekintet nélkül ezen Egyezmény bármely más rendelkezésére, ha az egyik Szerzõdõ Állam vállalkozásának a másik Szerzõdõ Államból jövedelme származik és ez a jövedelem ennek a vállalkozásnak egy harmadik államban lévõ telephelyének tudható be, az adókedvezmények – amelyeket egyébként az Egyezmény más rendelkezései szerint alkalmaznának – nem alkalmazandók erre a jövedelemre, ha az egyesített adó, amelyet az elsõként említett Szerzõdõ Államban és a harmadik államban az ilyen jövedelem tekintetében ténylegesen fizetnek, kevesebb, mint annak az adónak a 60 százaléka, amely az elsõként említett államban fizetendõ lett volna, ha a jövedelmet a vállalkozás ebben a Szerzõdõ Államban szerezné meg és nem lenne betudható a harmadik államban levõ telephelynek. Bármely osztalék, kamat vagy jogdíj, amelyre ezen bekezdés rendelkezései alkalmazandók, olyan mértékû adónak lesz alávetve, amely nem haladhatja meg azok bruttó összegének a 15 százalékát. Bármely más jövedelem, amelyre ezen bekezdés rendelkezései alkalmazandók, a másik Szerzõdõ Állam belsõ jogának a rendelkezései szerint lesz adónak alávetve, tekintet nélkül az Egyezmény bármely más rendelkezésére. Ennek a bekezdésnek a rendelkezései nem alkalmazandók, ha:

Source: https://magyarkozlony.hu/hivatalos-lapok/e5485bbe2b4799f35a054d9c427707c39671831b/dokumentumok/b22cbff19437bd824a6a45069abc926a3646e57f/letoltes